ওপেন বাংলা কিবোর্ড
ওপেন বাংলা কিবোর্ড হল মুমিনুল হক কর্তৃক বিকশিত লিনাক্স অপারেটিং সিস্টেমের জন্য মুক্ত ও উন্মুক্ত উৎসের একটি গ্রাফিক্যাল কী-বোর্ড সফটওয়্যার। এটি লিনাক্সের জন্য বিনামূল্যের ইউনিকোড যুক্ত বাংলা কীবোর্ড ইন্টারফেস যা ৮ সেপ্টেম্বর, ২০১৬ সালে মুক্তি পায়। লিনাক্সে আইবাস অভ্র পাওয়া গেলেও মূল অভ্র কিবোর্ডটি পাওয়া যায় না। মূলত অভ্র কিবোর্ড থেকে উৎসাহিত হয়ে ওপেন বাংলা কিবোর্ডটি বিকশিত হয়। ওপেন বাংলা কীবোর্ডে স্থির কীবোর্ড লেআউট এবং "অভ্র ফোনেটিক" নামের ফোনেটিক লেআউট রয়েছে যা রোমানীকৃত প্রতিবর্ণকরণ ব্যবহারের মাধ্যমে বাংলা টাইপ করার সুবিধা প্রদান করে। লিনাক্সের জন্য এই সফটওয়ারটির .deb ও .rpm প্যাকেজ রয়েছে।